**Juha-Pekka Rusanen** (s. 22. maaliskuuta 1990) on Kiuruveden kaupunginjohtaja. Kiuruveden kaupunginvaltuusto valitsi hänet uudeksi Kiuruveden kaupunginjohtajaksi toukokuussa 2021. Aikaisemmin hän on toiminut Keiteleen kunnanjohtajana. Koulutukseltaan Rusanen on yhteiskuntatieteiden maisteri.

Rusanen tunnetaan laulavana kuntajohtajana. Hän on järjestänyt lukuisia laulutempauksia korona-aikana, mitkä saivat myös valtakunnallista huomiota. Hän tuli tunnetuksi myös Aamulypsy Areena tempauksesta, sillä Kiuruveden jäähalli nimettiin Aamulypsy-Areenaksi Radio Suomipopin aamuohjelman tempauksen siivittämänä. Tempaus palkittiin Radiogaalassa vuoden radiopromootiona. 

Rusanen on kotoisin Lapinlahdelta, jossa hän toimi kuntapäättäjänä yli kymmenen vuotta. Rusanen valittiin Lapinlahden kunnanvaltuustoon vuosina 2008 , 2012 ja 2017 toimitetuissa vaaleissa. Ensimmäisellä kaudellaan hän oli tarkastuslautakunnan puheenjohtaja. Valtuustokaudella 2013–2017 hän toimi Lapinlahden kunnanvaltuuston puheenjohtajana. Rusanen toimi vuosina 2017–2020 Lapinlahden kunnan tarkastuslautakunnan puheenjohtajana sekä valtuustoryhmän puheenjohtajana. Lisäksi hän on toiminut Ylä-Savon koulutuskuntayhtymän yhtymävaltuuston puheenjohtajana vuosina 2017–2020 sekä Pohjois-Savon liiton maakuntahallituksen jäsenenä 2017–2021.*lähde?*

Marraskuussa 2014 Rusanen valittiin Keskustan Pohjois-Savon piirin puheenjohtajaksi. Hän luopui puheenjohtajan tehtävästä 2017. Hän on toiminut Keskustan puoluehallituksen jäsenenä.*lähde?* Aiemmin hän on toiminut Keskustanuorten Ylä-Savon ja Pohjois-Savon piirien puheenjohtajana sekä Keskustan Opiskelijaliiton varapuheenjohtajana.

Rusasen nimi oli myös esillä, kun Keskustan puoluesihteeriä valittiin vuonna 2016. Harkinnan jälkeen Rusanen ei kuitenkaan lähtenyt tavoittelemaan puoluesihteerin tehtävää. 

Rusanen on toiminut menettelytapavaliokunnan puheenjohtajana useassa Keskustan puoluekokouksessa. 

Hän on työskennellyt myös paikallisradiotoimittajana, kansanedustajan avustajana sekä Euroopan parlamentin jäsenen kotimaan erityisavustajana.

Lähteet
-------

1. ↑  Kiuruveden kaupungin yhteystiedot *Kiuruvesi*. Viitattu 28.11.2021.
2. ↑  Salokangas, Keijo: Juha-Pekka Rusasesta Kiuruveden kaupunginjohtaja *Yle Uutiset*.  25.5.2021. Viitattu 28.11.2021.
3. 1 2  Satu Itkonen: Rusasesta Pohjois-Savon piirin uusi puheenjohtaja  15.11.2014. Suomenmaa.fi.  Arkistoitu 29.10.2019. Viitattu 13.5.2015.
4. ↑  Valitut ehdokkaat Lapinlahti  17.11.2008. Oikeusministeriö. Viitattu 14.5.2015.
5. ↑  Valitut ehdokkaat Lapinlahti  14.6.2013. Oikeusministeriö. Viitattu 14.5.2015.
6. ↑  Pohjanen, Kimmo: Merijärvi-blogi: Haastattelussa Suomen nuorin kunnanvaltuuston puheenjohtaja, lapinlahtelainen Juha-Pekka Rusanen  21.4.2014. Kimmo Pohjanen.  Arkistoitu 18.5.2015. Viitattu 14.5.2015.
7. ↑  Pohjois-Savon Keskustanuoret: Juha-Pekka Rusanen Pohjois-Savon Keskustanuorten johtoon  6.11.2012. Pohjois-Savon Keskustanuoret.  Arkistoitu 14.5.2015. Viitattu 14.5.2015.
8. ↑  TIEDOTE: Petri Honkonen KOL:n varapuheenjohtajaksi vuodelle 2012  4.11.2011. Keskustaopiskelijat. Viitattu 27.12.2023.
9. ↑  Lapinlahden Rusanen harkitsee lähtevänsä ehdolle keskustan puoluesihteeriksi *Savon Sanomat*.  17.3.2016. Viitattu 21.7.2022.
10. ↑  Pohjois-Savon keskustajohtaja jättää puoluesihteerikisan välistä *Suomenmaa.fi*.  28.3.2016. Viitattu 21.7.2022.
11. ↑  Juha-Pekka Rusanen Elsi Kataisen uudeksi avustajaksi *Suomenmaa.fi*.  27.1.2017. Viitattu 21.7.2022.